The Times tikkwota ġurnal mediku internazzjonali, The Lancet li jgħid li l-irġiel Maltin huma l-eħxen fl-Ewropa u r-raba’ l-eħxen fid-dinja skont il-body mass index. Skont dan il-ġurnal l-uniċi rħġiel eħxen mill-Maltin huma dawk li joqogħdu t-Tonga, Samoa u Kiribati. Il-ġurnal jirrapporta mill-Qorti li l-missier li qed il-ħabs allegatament ‘għalxejn’, se jkollu jibqa’ l-ħabs sakemm jinstema’ l-każ ta’ xhieda falza ta bintu li qalet li kienet imgiegħla minn ommha tixhed kontra missierha. L-omm tresqet il-Qorti u l-każ se jitressaq quddiem il-Qorti Kostituzzjonali għax il-Qorti tal-Maġistrati qalet li m’għandhiex poteri teħilsu. l-o rrizzont jirrapporta wkoll il-kaz mill-Qorti u jgħid li l-Qorti ċaħdet ir-rikors tal-missier biex jinħeles mill-Ħabs, għax il-Qorti tal-Maġistrati qalet li m’għandhiex poteri teħhilsu. Apparti hekk, il-ġurnal juri ritratt tal-lukanda Fortina f’Tas Sliema fejn ilbierah seħħ inċident ta’ ħruq fi kċina kawża ta’ short circuit. Minħabba f’hekk il-klijenti ġew evakwati u tnejn minnhom ttieħdu l-isptar għax belghu xi dħaħen. Il-ġurnal jirrapporta li se ssir laqgħa urġenti bejn il-Ministeru tas-Saħħa u l-MUMN dwar is-servizz ta’ kimoterapija fl-isptar Boffa. Apparti hekk fl-ewwel paġna wkoll l-orizzont tikkwota lill-PM Joseph Muscat jgħid li l-Gvern għandu mandat jibdel l-affarijiet u dan se jagħmlu bis-saħħa tal-programm taċ-ċittadinanza fejn bil-flus li jdaħħal ikun jista’ jwettaq proġetti ta’ fejda. The Malta Independent għandha ritratt ħelu ta’ tfajjel li lbieraħ ħa sehem fil-parlament tat-tfal organizzat minn Eko-Skola fejn l-istudenti ħeġġew lill-politiċi biex jieħdu deċizjonijiet favur l-ambjent. Il-ġurnal jirrapporta wkoll x’qal is-Segretarju Parlamentari Chris fearne dwar żewġ każi ta’ allegat abbuż dan l-aħħar f’Monte Carmeli. Is-Sur Fearne qal li ma kinx hemm każ  ta’ two weights two measures’. Apparti hekk il-ġurnal jirrapporta lill-Avukat u eks Parlamentari Franco Debono jfaħħar il-proposta tal-ispeaker biex is-seduti parlamentari jibdew jintwerew fuq it-televiżjoni. Dwar il-Parlament il-ġdid, in-Nazzjon tirrapporta li s-seduti fil-binja l-ġdida, inti u dieħel il-Belt se jibdew minn wara l-vakanzi tas-sajf. Il-ġurnal jirrapporta dwar rapport li ħejja l-ispeaker għal iktar awtonomija amministrattiva għall-Parlament.